title: Kommissionens gennemførelsesforordning (EU) nr. 747/2011 af 28. juli 2011 om den minimumstold, der skal fastsættes for den anden dellicitation inden for rammerne af den licitation, der blev indledt ved gennemførelsesforordning (EU) nr. 634/2011

text:
               29.7.2011

               DA

               Den Europæiske Unions Tidende

               L 197/10

         KOMMISSIONENS GENNEMFØRELSESFORORDNING (EU) Nr. 747/2011
   af 28. juli 2011
   om den minimumstold, der skal fastsættes for den anden dellicitation inden for rammerne af den licitation, der blev indledt ved gennemførelsesforordning (EU) nr. 634/2011
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 187 sammenholdt med artikel 4, og
   ud fra følgende betragtninger:

               (1)

               Ved Kommissionens gennemførelsesforordning (EU) nr. 634/2011 (2) blev der indledt en løbende licitation for produktionsåret 2010/11 med henblik på import til nedsat told af sukker henhørende under KN-kode 1701.

               (2)

               Ifølge artikel 6 i gennemførelsesforordning (EU) nr. 634/2011 kan Kommissionen på baggrund af de indkomne bud i forbindelse med en dellicitation for hver ottecifret KN-kode beslutte enten at fastsætte en minimumstold eller ikke at fastsætte en minimumstold.

               (3)

               På grundlag af de indkomne bud i forbindelse med den anden dellicitation bør der fastsættes en minimumstold for nogle af de ottecifrede koder for sukker henhørende under KN-kode 1701, mens der ikke bør fastsættes nogen minimumstold for de øvrige ottecifrede koder for sukker henhørende under den pågældende KN-kode.

               (4)

               For at give et hurtigt signal til markedet og sikre en effektiv forvaltning af foranstaltningen bør denne forordning træde i kraft på dagen for offentliggørelsen i Den Europæiske Unions Tidende.

               (5)

               Foranstaltningerne i denne forordning er i overensstemmelse med udtalelse fra Forvaltningskomitéen for Den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   For den anden dellicitation inden for rammerne af den licitation, der blev indledt ved gennemførelsesforordning (EU) nr. 634/2011, for hvilken fristen for afgivelse af bud udløb den 27. juli 2011, er der kun fastsat en minimumstold for nogle af de ottecifrede koder for sukker henhørende under KN-kode 1701, jf. bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. juli 2011.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 170 af 30.6.2011, s. 21.

      BILAG

         Minimumstold

                  (EUR/t)

                  Ottecifret KN-kode

                  Minimumstold

                  1

                  2

                  1701 11 10

                  151,05

                  1701 11 90

                  170,00

                  1701 12 10

                  X

                  1701 12 90

                  X

                  1701 91 00

                  X

                  1701 99 10

                  225,00

                  1701 99 90

                  X

                              (—)

                              ingen minimumstold fastsat (alle bud afvist)

                              (X)

                              ingen bud


title: Kommissionens gennemførelsesforordning (EU) nr. 709/2013 af 24. juli 2013 om ændring af forordning (EU) nr. 717/2010 om tarifering af visse varer i den kombinerede nomenklatur

text:
               25.7.2013

               DA

               Den Europæiske Unions Tidende

               L 200/12

         KOMMISSIONENS GENNEMFØRELSESFORORDNING (EU) Nr. 709/2013
   af 24. juli 2013
   om ændring af forordning (EU) nr. 717/2010 om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:

               (1)

               I henhold til forordning (EU) nr. 717/2010 (2) tariferes en såkaldt "udstødningsgastemperaturføler" under KN-kode 8533 40 10 som en anden variabel modstand.

               (2)

               Det produkt, der er omhandlet i forordning (EU) nr. 717/2010, bør betragtes som en anden fast modstand, eftersom dens modstand ikke kan varieres, men udelukkende afhænger af temperaturen. Det er derfor nødvendigt at ændre tariferingen til KN-kode 8533 21 00.

               (3)

               Forordning (EU) nr. 717/2010 bør derfor ændres i overensstemmelse hermed.

               (4)

               Foranstaltningerne i denne forordning er i overensstemmelse med udtalelse fra Toldkodeksudvalget —

         VEDTAGET DENNE FORORDNING:
   Artikel 1
   Bilaget til forordning (EU) nr. 717/2010 affattes som anført i bilaget til denne forordning.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med forordning (EU) nr. 717/2010, som ændret ved denne forordning, kan fortsat påberåbes i et tidsrum på tre måneder fra denne forordnings ikrafttrædelsesdato i henhold til bestemmelserne i artikel 12, stk. 6, i forordning (EØF) nr. 2913/92 (3).
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. juli 2013.

            På Kommissionens vegne For formanden

         Algirdas ŠEMETA

            Medlem af Kommissionen

      (1)  EFT L 256 af 7.9.1987, s. 1.

      (2)  EUT L 210 af 11.8.2010, s. 24.

      (3)  EFT L 302 af 19.10.1992, s. 1.

      BILAG

            "BILAG

                        Varebeskrivelse

                        Tarifering
                        (KN-kode)

                        Begrundelse

                        (1)

                        (2)

                        (3)

                        En vare (såkaldt »udstødningsgastemperaturføler«) bestående af:

                                    —

                                    en thermistor med en effekt på 20 W og derunder, i eget kabinet

                                    —

                                    en monteringsbolt

                                    —

                                    en stang, der skal lette monteringen i køretøjets udstødningssystem, og

                                    —

                                    en elektrisk ledning med en varmeresistent muffe, der forbinder varen til et stik, som muliggør forbindelsen til køretøjets motorstyringssystem.

                              Thermistoren ændrer sin modstand afhængigt af temperaturen. Når den er tilsluttet medfører dette en ændring af den elektriske strøm, der sendes til motorstyringssystemet.
                        Varen kan ikke vise ændringen i den elektriske strøm som en temperaturmåling eller vise temperaturen.

                        8533 21 00

                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8533 og 8533 21 00.
                        Tarifering under pos. 9025 som et termometer eller en del heraf er udelukket, da varen ikke kan måle eller vise temperaturen.
                        Varen er en ikke-lineær temperaturafhængig modstand, der ændrer sig i takt med temperaturen, og er derfor ikke en variabel modstand (se også Forklarende Bemærkninger til HS, pos. 8533, afsnit A, nr. 5, og afsnit B).
                        Varen skal derfor tariferes under KN-kode 8533 21 00 som andre variable modstande til effekt 20 W og derunder."